Published: Leygardagin, 01 apríl 2017 11: 40 Bonnie Tyler vendir aftur til Føroyar Tað er ikki eiti á stórtíðindir, ið eru at frætta frá B36 í dag, nú liðini bresta saman í Gundadali. Fyri at hátíðarhalda 1. umfar í Løgmanssteypinum hava øll feløg í landinum skipað fyri hálvleiksundirhaldi og í Gundadali hoyrist at teir hava fingið walisisku songkvinnuna Bonnie Tyler aftur til Føroyar. Sum kunnugt fyri okkum sandoyingar, so var Bonnie Tyler høvuðsnavnið á tónleikafestivalinum Mjús fyri 10 árum síðani og tað er eisini hagani at B36 hava fingið kontakt við stjørnuna. Ein klædnasølukvinna, sum helst vil vera ónevnd í hesum sambandi, hevur hildið samband við Bonnie Tyler, líka síðan hon vitjaði Sandoynna seinast og stakk inn á gólvið í klædnahandinilum og keypti sær eitthvørt plaggið. Her frá er avtalan helst sprottin og nú skal Bonnie Tyler syngja í hálvleikinum til dystin B36-B71 í 1. umfari av Løgmanssteypinum. Verð vælkomin Bonnie og góðan dyst í dag!